《魏鼓吹曲十二曲 其六 定武功》
魏晋·佚名

定武功。济黄河。河水汤汤。旦暮有横流波。袁氏欲衰。兄弟寻干戈。

决漳水。水流滂沱。嗟城中如流鱼。谁能复顾室家。

计穷虑尽求来连和。和不时心中忧戚。贼众内溃。君臣奔北。

拔邺城奄有魏国。王业艰难。览观古今。可为长叹。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。